Eduardus Heger
Eduardus Heger Res apud Vicidata repertae: Nativitas: 3 Maii 1976; Bratislavia Patria: Cechoslovacia, Slovacia Eduardus, vulgo Eduard Heger (Bratislaviae in urbe die 3 Maii 1976 natus), politicus Slovaciae, a die 1 Aprilis 2021 primus minister meret. Patre directore festivitatum musicalium, in urbe nativa educatus, Eduardus Heger particeps fit Renovationis charismaticae Catholicae iuxta ecclesiam cathedralem Bratislaviensem. Alumnus est universitatis oeconomicae Bratislavensis. Ab anno 2001 apud ministerium munitionis laboravit: deinde cum Georgio Droba(en) de productione vodcae Double Cross(en) (in Civitatibus Foederatis venditatae) operam dedit. Anno 2016, suadentibus aliis Christianis charismaticis, comitiis nationalibus candidatus est, bono successu, factionis "hominum ordinariorum personarumque liberarum" (OĽaNO) sodalis. Iterum anno 2020 parlamento legatus est, sed minister vectigalium factus est, primo ministro Inguaro Matovič. Die 1 Aprilis 2021 Eduardus Heger primus minister factus est, officio ministri vectigalium ad Inguarum Matovič relicto.